Գողություն՝ իտալական ձևով (ֆիլմ, 2003)

«Գողություն իտալական ձևով» (), ռեժիսոր Ֆելիքս Գարի Գրեյի արկածային մարտաֆիլմը, 1969 թվականի ֆիլմի վերարտադրությունը՝ Մարկ Ուոլբերգի գլխավոր դերակատարմամբ։ Ֆիլմը ստացել է PG-13 վարկանիշ։

Սյուժե 
Ֆիլմի գործողությունները սկսվում են Վենետիկում «առաջնորդ» Ջոն Բրիջերի և նրա աղջիկ Ստելլայի հեռախոսազրույցով։ Նա ասում է աղջկան, որ սա իր «վերջին գործն է»։ Ջոնը հանդիպում է «կազմակերպիչ» Չարլիի հետ առաջիկա կողոպուտը քննարկելու համար։ Ջոնն ու Չարլին լավ ընկերներ են և հարգում են միմյանց։

Չարլին պլանավորում և անցկացնում է լավ մտածված և արագ կողոպուտ՝ կապված մեծաքանակ ոսկե սալիկների յուրացման հետ։ Այս տեսարանում հանդիպում են խմբի մնացած անդամները։ Սթիվը համարվում է «ներսի մարդ», Սիրունիկ Ռոբը՝ պրոֆեսիոնալ վարորդ, Ձախ ականջը՝ պայթուցիկի մասնագետ, իսկ Լայլը (որը հետո պահանջում է «Նափսթեր» մականունը)՝ տեխնիկայի (հիմնականում՝ համակարգչային) մասնագետ։ Հենց Ջոնը իր հերթին պրոֆեսիոնալ չհրկիզվող պահարանի կողոպտիչ է։ Կողոպուտը կատարված է փայլուն կերպով, և սկսվում է տոնումը, բայց ոգևորությունը կարճ է տևում։ Սթիվը փաստորեն դավաճան է և ունի իր պլանները ոսկու հաշվով (մեկ վեցերորդ մասը նրան քիչ է թվում). նա առևանգում է ամբողջ ոսկին՝ սպանելով Բրիջին։ Խմբի բոլոր անդամներին մահացած համարելով՝ նա հեռանում է։ Բայց բոլորը, բացի Ջոնից, կենդանի են մնում և պատրաստվում են վրեժի։

Ֆիլմի գործողությունները շարունակվում են ԱՄՆ-ում, որտեղ Ստելլան, հորից ժառանգելով պահարաններ բացելու հմտությունները, օգտագործում է իր փորձը օրինական նպատակներով՝ օգնելով ոստիկանությանը բացել անհրաժեշտ պահախցիկներ։ Չարլին հավաքագրում է Ստելլային խումբ, և նրանք պատրաստում են Սթիվին կողոպտելու պլան, որպեսզի վրեժ լուծեն։ Իրադարձությունները շարունակվում են Լոս-Անջելեսում, որտեղ ապրում է Սթիվը։ Գործը բարդանում է ուկրաինական մաֆիայի միջամտության հետևանքով։

Պլանը հիմնված է նրա վրա, որ խումբը «կոտրում» է տրանսպորտի կառավարման ցանցը։ Խումբը իր համար կազմակերպում է «կանաչ ալիք» և ուշացնում է ոսկով բեռնված գանձիչ բեռնատարներին այնտեղ, որտեղ իրենց հարմար է։ Քաղաքի նշանակված կետում բեռնատարը կանգնում է և ուղղորդված պայթյունից հետո կորում ստորգետնյա հաղորդակցության համակարգեր, որտեղ նրան սպասում են կողոպտիչները։ Ոսկին բեռնվում է հատուկ սարքավորված երեք Mini Cooper մեքենաների մեջ, և կողոպտիչները փախչում են մետրոյի և քաղաքի կոյուղու միջոցով։ Վերջում Սթիվը հասնում է նրանց, ովքեր գողացել են իր ոսկին, բայց Չարլին դա էլ է նախատեսել։ Այստեղ Սթիվին սպասում են հաշվերհարդարի պատրաստվող ուկրաինական մաֆիայի ներկայացուցիչները։ Խումբը տոնում է գործի հաջողությունը, որն իրենց բերեց 27 000 000 ԱՄՆ դոլար։

Դերերում

Արտաքին հղումներ 

 Ֆիլմի պաշտոնական կայքէջ
 
 «Գողություն իտալական ձևով» Rotten Tomatoes կայքում
 Ֆիլմի ակնարկ և քննադատություն
 «Գողություն իտալական ձևով» ֆիլմը օնլայն 
 Իտալական Աշխատանք 
 Իտալական Աշխատանք 2015

Ծանոթագրություններ 

Ամերիկյան արկածային ֆիլմեր
Ամերիկյան մարտաֆիլմեր
Անգլերեն ֆիլմեր
2003 ֆիլմեր
Ֆելիքս Գարի Գրեյի ֆիլմեր
Paramount Pictures ֆիլմեր
Ամերիկյան ֆիլմեր
Լոս Անջելեսում նկարահանված ֆիլմեր
Ֆիլմեր, որոնց գործողությունները տեղի են ունենում Լոս Անջելեսում
Ֆիլմեր վրեժի մասին
Ամերիկյան ֆիլմեր վրեժի մասին
Ֆիլմեր, որոնց գործողությունները տեղի են ունենում Կալիֆոռնիայում
Ամերիկյան քրեական դրամա ֆիլմեր
Ռիմեյք ֆիլմեր
Ամերիկյան քրեական ֆիլմեր
2000-ականների արկածային ֆիլմեր
Ամերիկյան թրիլեր ֆիլմեր
Բրիտանական մարտաֆիլմեր
Ֆիլմեր հաքերների մասին
Ֆրանսիական քրեական ֆիլմեր
Ֆրանսիական թրիլեր ֆիլմեր
Բրիտանական թրիլեր ֆիլմեր
Ֆրանսիական դետեկտիվ ֆիլմեր
Ամերիկյան դետեկտիվ ֆիլմեր
Բրիտանական դետեկտիվ ֆիլմեր
Կալիֆոռնիայում նկարահանված ֆիլմեր
Ամերիկյան ռիմեյք ֆիլմեր